ai4bharat/Pralekha huggingface dataset:
نائب صدر جمہوریہ ہند کا سکریٹریٹ
نائب صدر نے اقدار پر مبنی اور اخلاقی سیاست کی ضرورت پر زور دیا
جناب نائیڈو نے عوامی زندگی اور گفتگو میں گرتے ہوئے معیار پر اپنی تشویش کا اظہار کیا
نائب صدر نے انتخابات کے دوران مفت میں دی جانے والی چیزوں کے وعدوں پر وسیع تر بحث کا مطالبہ کیا
نائب صدر جمہوریہ نے سابق کرشنا ضلع پریشد چیئرمین، آنجہانی شری پنامنی کوٹیشور راؤ کے مجسمے کی نقاب کشائی کی
نائب صدر جمہوریہ جناب ایم وینکیا نائیڈو نے آج ہندوستانی جمہوریت کے تحفظ اور مضبوطی کے لیے اقدار پر مبنی اور اخلاقی سیاست کو فروغ دینے کی ضرورت پر زور دیا۔
عوامی زندگی میں گرتے ہوئے معیار پر اپنی تشویش کا اظہار کرتے ہوئے جناب نائیڈو نے عوامی نمائندوں کو تاکید کی کہ وہ اپنے سیاسی مخالفین پر ذاتی حملے کرنے سے گریز کریں۔ انھوں نے اہم قومی معاملات پر تمام اسٹیک ہولڈرز کے ساتھ اتفاق رائے پیدا کرنے کی ضرورت پر زور دیا اور نوجوان اور آنے والے سیاستدانوں کو مشورہ دیا کہ وہ مختلف معاملات پر اصولی موقف اختیار کریں۔
آندھرا پردیش کے مچلی پٹنم میں کرشنا ضلع پریشد کے سابق چیئرمین آنجہانی شری پنامنی کوٹیشور راؤ کے مجسمے کی نقاب کشائی کرتے ہوئے جناب نائیڈو نے کہا کہ شری کوٹیشور راؤ نے ضلع پریشد کے چیئرمین کی حیثیت سے لوگوں کے ذہنوں پر ایک لازوال نقش چھوڑا ہے، اور دو دہائیوں سے زیادہ عرصے تک انھوں نے اس عہدے کو برقرار رکھا۔ انھوں نے ثابت کیا کہ غیر مرکزی جمہوریت لوگوں کو ترقیاتی فوائد پہنچا سکتی ہے۔
نوجوان سیاست دانوں کو وہ شری کوٹیشور راؤ کی تقلید کرنے کی تاکید کرتے ہوئے، جناب نائیڈو نے کہا کہ سیاسی جماعتوں کو لوگوں کا اعتماد برقرار رکھنے کے لیے اپنے انتخابی منشور میں معقول اور عملی وعدے کرنے چاہئیں۔ بصورت دیگر عوام کا انتخابی جمہوریت سے اعتماد اٹھ جائے گا۔ انھوں نے انتخابات کے دوران مفت میں دی جانے والی چیزوں کے وعدوں اور انتخابی منشور کو قانونی طور پر پابند بنانے کے امکان پر وسیع تر بحث کا مطالبہ کیا۔
نائب صدر جمہوریہ نے مشورہ دیا کہ لوگوں کو اپنی شرکت صرف پانچ سال میں ایک بار ووٹ ڈالنے تک محدود نہیں رکھنا چاہیے بلکہ منتخب نمائندوں اور حکومت سے مسلسل سوال اور جوابدہی کا مطالبہ کرنا چاہیے۔ انھوں نے کہا کہ لوگوں کو اپنے نمائندوں کا انتخاب 4Cs کی بنیاد پر کرنا چاہیے – ’کردار، اہلیت، صلاحیت اور طرز عمل‘ کی بنیاد پر نہ کہ ’ذات، برادری، پیسے اور جرم کی بنیاد پر، جسے کچھ لوگ فروغ دینے کی کوشش کر رہے ہیں۔
جناب نائیڈو نے ایک زیادہ ذمہ دار میڈیا پر زور دیا جو سنسنی خیزی سے گریز کرے اور معروضی انداز میں معاشرے کے حالات کی عکاسی کرے۔
اس موقع پر آندھرا پردیش کے ہاؤسنگ منسٹر جناب جوگی رمیش، کرشنا ضلع زیڈ پی کے چیئرمین جناب اپلا ہری کرشنا، وجے واڑہ کے ایم پی جناب کیسینی سری نواس، ایم ایل اے جناط پرنی وینکٹ رامیا اور جناط سمینی ادے بھانو، مچلی پٹنم میونسپل کارپوریشن کے میئر جناب موکا وینکٹیش ورما، سابق چیف ویجیلنس کمشنر جناب کے وی چودھری، آندھرا پردیش کے سابق وزیر جناب پنامنی وینکٹیشور راؤ اور دیگر موجود تھے۔
وزارت دفاع
باہمی شراکت داری کے لئے دفاعی صنعت عالمی رسائی پر اسرائیل کے ساتھ ویبنار: ویبناراورایکسپو24ستمبر 2020 کو منعقدہوا
نئی دہلی، 25 ؍ستمبر 2020: بھارت اور اسرائیل کے درمیان 24ستمبر 2020 کو ایک ویبنار کا انعقادکیا گیا۔ویبنار کا موٰضوع باہمی شراکت داری کے لئے بھارتی دفاعی صنعت عالمی رسائی : ویبنار اور ایکسپو تھا۔وزارت دفاع کے محکمہ برائے دفاعی پیداوار کے زیر اہتمام ایس آئی ڈی ایم کے ذریعہ اس ویبنار کا انعقاد کیا گیا تھا۔
یہ ویبنار ان ویبنار سیریز کا پہلا ویبنار ہے ،جسے ہمسایہ دوست ملکوں کے ساتھ منعقدکیا جائے گاتاکہ دفاعی برآمدات کوفروغ دیا جاسکے اور اگلے پانچ سال میں پانچ بلین امریکی ڈالر کی دفاعی برآمدات کے ہدف کو حاصل کیا جاسکے ۔
دونوں ملکوں کے دفاعی امور کے سکریٹریوں اور دیگر سینئر ایم او ڈی افسران نے ویبنار میں شرکت کی اور دونوں ملکو ں کے درمیان دفاعی تعاون بڑھانے پر اظہار خیال کیا۔
ویبنار میں بھارت اوراسرائیل کے درمیان دفاعی صنعتی تعاون پرذیلی ورکنگ گروپ  کے قیام کا اعلان کیا گیا۔ایس ڈبلیو جی کا اصل مقصد ہمسایہ دوست ملکوںکو ٹکنالوجی ، باہمی ترقی اور باہمی پیداوار ، آرٹی فیشیل انٹلی جنس ، اختراع اور جوائنٹ ایکسپورٹ کی منتقلی ہوگا۔
ویبنار کے دوران کلیانی گروپ اور رافیل اڈوانسڈ ڈیفینس سسٹمز کے درمیان ایک مفاہمت نامے پر بھی دستخط کئے گئے۔ اس موقع پر دفاعی امور کےسکریٹری ڈاکٹر اجے کمار کے ہاتھوں ایس آئی ڈی ایم – کے پی ایم جی کے ذریعہ ایک نالج پیپر کا اجرا کیا گیا۔
وبینار میں 300سے زائد مندوبین نے شرکت کی اور ایکسپو کے لئے 90 ورچوول نمائشی اسٹال لگائے گئے۔
زراعت اور کاشتکاروں کی فلاح و بہبود کی وزارت
نامیاتی کپاس کی پیداوار
ریاستی سرکاریں نامیاتی کپاس سمیت کپاس کی ہر قسم کی پیداوار کے لئے ذمہ دار ہیں۔ زاعت اور کسانوں کی بہبود کا محکمہ  یوزر صنعت کے ذریعہ خصوصی / نامیاتی کھاد کی فروغ کے لئے وکالت کرتا ہے، تاکہ کسانوں کو اُن کی پیداوار کی بہتر قیمت مل سکے۔ کامرس اور صنعت کی وزارت کی زرعی اور ڈبہ بند مصنوعات کی بر آمدات کی ترقیاتی اتھارٹی ، نامیاتی پیدا وار کے لئے قومی پروگرام  کے نفاذ کے لئے سکریٹریٹ ہے۔ این پی او پی سند جاری کرنے والے اداروں اور نامیاتی عمل اور پیدا وار کی صنعت کاری کی منظوری کے لئے ایک ادارہ جاتی طریقہ کار فراہم کرتا ہے۔ اس وقت خام نامیاتی کپاس ، این پی او پی کے سرٹیفکیشن کے تحت رکھی گئی ہے، جیسا کہ بیرونی تجارت کے ڈائریکٹوریٹ جنرل  کے بیرونی تجارت  کے قانون کے تحت نوٹیفائی کیا گیا ہے۔ دھنائی ، چھٹائی ، سلائی اور بنائی وغیرہ جیسے عوامل کو ملک سے بر آمدات کے لئے لازمی ضروریات کے طور پر ، این پی او پی کے تحت احاطہ نہیں کیا جاتا، بلکہ نامیاتی کپاس سے تیار شدہ مال کو نجی سرٹیفکیشن نظام کے تحت بر آمد کیا جاتا ہے۔ کپاس کی تیار شدہ قسم کے سپلائی چین میں در پیش چیلنجوں اور مسائل کے بارے میں تمام خدشات کو دور کرنے کے لئے ، ٹیکسٹائل کی وزارت کی صلاح پر ، اے پی ای ڈی اے نے فارم سے تیاری تک ،فائبر کی سرٹیفکیشن کے لئے این پی او پی کے تحت ، رضا کارانہ بنیاد پر ، 2020 میں ہندوستانی نامیاتی فائبرس اور مصنوعات کے لئے تحویل کے سلسلے کے لئے معیارات تیار کئے اور انہیں لاگو کیا۔
علاوہ ازیں حکومت ،16-2015 سے، پرم پراگت کرشی وکاس یوجنا  اور شمال مشرقی خطے کے لئے مشن آرگینک ویلیو چین ڈیولپمنٹ اسکیموں کے تحت نامیاتی فارمنگ کو فروغ دے رہی ہے۔ دونوں اسکیمیں نامیاتی پیداوار سے لے کر سرٹیفکیشن اور مارکیٹنگ تک کے لئے نامیاتی کسانوں کو مکمل سپورٹ فراہم کرتی ہیں، جس میں کٹائی کے بعد کے انتظامیہ کی پروسیسنگ، پیکجنگ اور اسٹوریج وغیرہ بھی شامل ہیں۔
زرعی تحقیق کی ہندوستانی کونسل  – کپاس کی تحقیق کا مرکزی ادارہ  اور کپاس سے متعلق کُل ہند کورڈینیٹڈ تحقیقی پروجیکٹ  نے 2017 سے 2021 کے دوران 64 طرح کی غیر - بی ٹی  کپاس کی قسمیں / ہائبرڈ جاری کئے ہیں، جسے نامیاتی کپاس اگانے والے استعمال کرسکتے ہیں۔ تخمی / اجناسی بیج ڈیولپرس کے پاس دستیاب ہیں اور ضرورت معلوم ہونے کے بعد نامیاتی کپاس کے کسانوں کو فراہم کئے جارہے ہیں۔ کپاس سے متعلق آئی سی اے آر - سی آئی سی آر اور اے آئی سی آر پی نامیاتی کپاس کی پیداوار کے لئے تخمی بیجوں اور عوامل کے پیکیج کا وسیلہ فراہم کرکے کسانوں کی مدد کر رہے ہیں۔
یہ معلومات آج لوک سبھا میں زراعت اور کسانوں کی بہبود کے مرکزی وزیر جناب نریندر سنگھ تومر نے ایک تحریری جواب میں فراہم کیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-14644
(Visitor Counter : 123
وزارت دفاع
فوج میں بجلی کی گاڑیوں کی شمولیت
وزارت دفا ع کے وزیرمملکت جناب اجے بھٹ نے آج لوک سبھا میں جناب ادالا پربھاکر ریڈی اور جناب مارگنی بھارت کے تحریری جواب میں بتایا کہ ہندوستانی فوج ملک بھر کے ’امن اسٹیشنوں‘ میں محدود تعداد میں بجلی کی گاڑیوں  کی مرحلہ وار شمولیت متعارف کرانے کا منصوبہ بنا رہی ہے۔اس کا مقصد جدید ترین تکنیکی ترقی کے مطابق ڈھالنا، سبز توانائی کو تحریک دینا اور فوسل ایندھن پر انحصار کو کم کرنا ہے۔ ہندوستانی فوج ملک بھر میں درج ذیل بجلی کی گاڑیاں شامل کر رہی ہے:
ہلکی گاڑیاں 
بسیں 
موٹر سائیکل
امور داخلہ کی وزارت
مرکزی حکومت نے کووڈ – 19 سے موثر طور پر نمٹنے اور پھیلنے سے روکنے کے لئے ریاستی کوششوں کو مستحکم کرنے اور صورت حال کا جائزہ لینے کے لئے بین وزارتی مرکزی ٹیمیں  تشکیل دیں
نئی دلّی ، 24 اپریل / ملک کے کچھ اضلاع میں لاک ڈاؤن کے اقدامات کی خلاف ورزی کی اطلاع ہے ، جس سے کووڈ – 19 کے پھیلنے کے خطرے میں اضافہ ہو رہا ہے ، جو عوام کے مفاد کے خلاف ہے ۔ ان خلاف ورزیوں میں صف اول کے صحت کارکنوں پر تشدد کے واقعات سے لے کر پولیس کے عملے ، بازاروں میں ایک دوسرے سے فاصلہ قائم رکھنے کے ضابطوں اور قرنطینہ مراکز کے قیام کی مخالفت شامل ہے ۔
مرکز نے بین وزارتی مرکزی ٹیمیں تشکیل دی ہیں ، جن میں 2 گجرات کے لئے ، جب کہ ایک ایک تلنگانہ ، تمل ناڈو اور مہاراشٹر کے لئے ہے  ۔ یہ ٹیمیں صورت حال کا موقع پر جائزہ لیں گی اور اس کے حل کے لئے ریاستی حکام کو ہدایت دیں گی اور اپنی رپورٹ ، وسیع تر عوامی مفاد میں ، مرکزی حکومت کو پیش کریں گی ۔
آئی ایم سی ٹی بہت سے امور پر توجہ مرکوز کریں گی ، جس میں آفات کے بندوبست کے قانون ، 2005 کے تحت جاری رہنما خطوط کے مطابق لاک ڈاؤن کے ضابطوں کا نفاذ اور عمل درآمد ، گھروں سے باہر نکلنے پر لوگوں کے درمیان سوشل ڈسٹنسنگ پر عمل ، صحت کے بنیادی ڈھانچے کی تیاری ، ضلع میں اسپتال کی سہولت اور نمونوں کے اعداد و شمار ، صحت کارکنوں کا تحفظ ، ٹسٹ کٹس ، پی پی ای ، ماسک ، دیگر حفاظتی سامان کی دستیابی، مزدوروں اور غریب لوگوں کے لئے راحت کیمپوں کی حالت وغیرہ شامل ہیں ۔
اگر مذکورہ بالا خلاف ورزیوں کو ہاٹ اسپاٹ اضلاع / ابھرتے ہوئے ہاٹ اسپاٹس ، یا ایسے علاقوں میں ، جہاں وباء کے کئی مریض سامنے آچکے ہیں ، یا متوقع کلسٹروں میں جاری رہنے کی اجازت دی گئی ، تو یہ ملک کے عوام کے لئے صحت کا خطرہ ثابت ہو سکتا ہے ۔
مرکزی حکومت نے آفات کے بندوبست سے متعلق قانون ، 2005 کی دفعہ 35  ، 35   ، 35   اور 35   کے تحت حاصل اختیارات کے تحت یہ کمیٹیاں تشکیل دی ہیں ۔ ریاستوں / مرکز کے زیر انتظام علاقوں کی سرکاروں کو ہدایت دی گئی ہے کہ وہ آفات کے بندوبست کے قانون ، 2005 کے تحت جاری ایم ایچ اے کے رہنما خطوط میں دیئے گئے اقدامات کو سختی سے نافذ کریں اور ان میں نرمی نہ کی جائے ۔
سپریم کورت نے بھی 31 مارچ ، 2020 ء کو جاری اپنے حکم میں کہا ہے کہ تمام متعلقہ ریاستی حکومتوں ، سرکاری حکام اور شہریوں کو چاہیئے کہ وہ مرکزی حکومت کے ذریعہ جاری کردہ حکم پر پوری طرح عمل کریں اور عوام کے تحفظ کی خاطر سختی سے نافذ کریں ۔ اس حکم سے بھی ، جسے عدالت عالیہ کی ہدایت کے طور پر سمجھا جا چاہیئے ، تمام ریاستوں / مرکز کے زیر انتظام علاقوں کی حکومتوں کو مطلع کرایا گیا ہے ۔
آئی ایم سی ٹی جلد از جلد اپنے دورے شروع کریں گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No.2019
(
ماحولیات، جنگلات اور موسمیاتی تبدیلی کی وزارت
جناب بھوپیندر یادو نے بھارت پرومیں ایل آئی ایف ای پویلین کا دورہ کیا اور شرکا سے کہا کہ وہ ماحولیات کے لئے سازگار طرز زندگی اختیار کرکے کرہ ارض کے لئے فائدہ مند بنیں
ماحولیات ، جنگلات اور آب وہوا میں تبدیلی کے مرکزی وزیر جناب بھوپندر یادو آج لال قلعے میں جاری بھارت پرو میں ماحولیات ، جنگلات اور آب وہوا میں تبدیلی کی وزارت کی جانب سے قائم LiFE پویلین میں گئے۔ اس موقع پر جناب یادو نے پویلین آنے والوں سےبات چیت کی اور ان سے کہا کہ وہ ماحولیات کے لئے موافق طرززندگی اختیار کرکے کرہ ارض کے لئے فائدہ مند بنیں۔
ایل آئی ایف ای پویلین 26 جنوری 2023 کو عام لوگوں کے لئے کھولا گیا تھا۔ یہ پویلین وزیر اعظم جناب نریندر مودی کے اس پیغام کا عکاس ہے کہ لوگ ماحولیات کے لئے سازگار عادتیں اختیار کریں تاکہ آب وہوا میں تبدیلی کے اثرات سے دھرتی ماتا کو بچایا جاسکے۔ پویلین میں مشن LiFE کے بارے میں معلومات کو عام کرنے کے لئے کئی وسائل اختیار کئے گئے ہیں۔
موشن سنسر وال پر ایسی بہت سی عادتیں دکھائی گئی ہیں جو کرہ ارض کو بچانے کے لئے سودمند ہیں۔ اطلاعاتی دیوار پر عوام کو ماحولیات کے لئے فائدہ مند عادتون کے بارے میں جانکاری دی گئی ہے۔ یہاں پرکرتی کے ساتھ سیلفی لینے کی جگہ بھی بنائی گی ہے۔ پلازما اسکرین پرمشن LiFE سے متعلق براؤچر اور انعام حاصل کرنے والی پنٹنگس دکھائی گئی ہیں۔ ان تمام چیزوں پر عوام کی جانب سے بے پناہ پسندیدگی کا اظہار کیا گیا ہے۔
پویلین کے انٹریکٹومیڈیم سے نواجوانوں کی حوصلہ افزائی ہوئی ہے اور انھیں ترغیب ملی ہے۔ اس سے مشن LiFE کو اور زیادہ متحرک بنانے میں مدد ملی ہے۔ بچے اور نوجوان کرہ ارض کو بچانے کے لئے عہدلے کر اس تحریک میں شامل ہورہے ہیں۔
وزارت دفاع
بلٹ پروف جیٹکس
نئی دہلی، 21 ستمبر 2020، رکشا راجیہ منتری جناب شری پد نائک نے آج لوک سبھا میں جناب شنمگا سندرم کے کو ایک تحریری جواب میں بتایا کہ فوجیوں کو بلٹ پروف جیکٹ  اور بلیسٹک ہیلمیٹ اتھارائزیشن اور آپریشنل ضرورتوں کے مطابق فراہم کرائے جاتے ہیں۔ 186138 بی پی جے اور 158279 بیلسٹک ہیلمیٹ کے حصول کے لئے بالترتیب اپریل 2018 اور دسمبر 2016 کو ٹھیکے دیئے گئے۔ انٹرنل کمیونیکیشن گیئر سے لیس بیلسٹک ہیلمیٹ بھی اس حصولیابی کا حصہ ہیں۔
بی پی جے کی حصولیابی جنرل اسٹاف کوالی ٹیٹیو ریکوائرمنٹ  کے مطابق کی جاتی ہے، جس پر مسلح دستوں کی آپریشنل ضرورتوں کی بنیاد پر وقتاً فوقتاً نظرثانی کی جاتی ہے۔
ہر بار سپاہیوں کی اموات کی ایسی وجوہات کا واضح طور پر تعین مشکل ہے جس کا سبب بی پی جے کو بتایا جاسکے۔
۔۔۔۔۔۔۔۔۔۔۔
م ن۔ ا گ۔ن ا۔
U-5682
(Visitor Counter : 80
نیتی آیوگ
ریاستی توانائی اور آب وہوا کی تبدیلی کے اشاریہ راؤنڈ ایک کی تقریب کا آغاز
نیتی آیوگ نے 11 اپریل 2022 کو نیتی آیوگ کے وائس چیئرمین ڈاکٹر راجیو کمار کی صدارت میں منعقدہ ایک تقریب میں ریاستی توانائی اور آب و ہوا کا اشاریہ راؤنڈ1 کا آغاز کیا ہے۔ اس موقع پر ڈاکٹر وی کے سرسوت، رکن، نیتی آیوگ، شری امیتابھ کانت، سی ای او، نیتی آیوگ، شری آلوک کمار، سکریٹری، وزارت بجلی اور ایڈیشنل سکریٹری ، نیتی آیوگ بھی موجود تھے۔
ایڈیشنل سکریٹری ڈاکٹر راکیش سروال نے رپورٹ کے اہم نتائج پیش کئے۔ اسٹیٹ انرجی اینڈ کلائمیٹ انڈیکس  راؤنڈ I ریاستوں کی کارکردگی کو 6 پیرامیٹرز پر درجہ بندی کرتا ہے، یعنی  DISCOM کی کارکردگی  توانائی کی قابل برداشت اور قابل اعتماد رسائی،  صاف توانائی کے اقدامات  توانائی کی کارکردگی یا حدِ اہليت  ) ماحولیاتی پائیداری؛ اور  نئے اقدامات۔ پیرامیٹرز کو مزید 27 اشارے میں تقسیم کیا گیا ہے۔ جامع ایس ای سی آئی راؤنڈ I کے اسکور کی بنیاد پر، ریاستوں اور UTs کو تین گروپوں میں تقسیم کیا گیا ہے: فرنٹ رنرز، اچیورز، اور خواہشمند۔
ریاستوں کو سائز اور جغرافیائی فرق کی بنیاد پر بڑی ریاستوں، چھوٹی ریاستوں اور UTs کے طور پر درجہ بندی کیا گیا ہے۔ گجرات، کیرالہ اور پنجاب کو بڑی ریاستوں کے زمرے میں ٹاپ تھری پرفارمرز کے طور پر درجہ دیا گیا ہے۔ گوا، چھوٹی ریاستوں کے زمرے میں سب سے زیادہ کارکردگی دکھانے والی ریاست کے طور پر ابھرا ہے، اس کے بعد تریپورہ، اور منی پورہیں۔ UTs میں، چنڈی گڑھ، دہلی، اور دمن اور دیو/دادرا اور نگر حویلی سرفہرست ہیں۔ تفصیلی ریاستی پروفائلز اور سکور کارڈز کو رپورٹ میں شامل کیا گیا ہے جو مختلف پیرامیٹرز پر ہر ریاست اور مرکز کے زیر انتظام علاقے کی ایک جامع تصویر فراہم کرتا ہے۔
اس موقع پر خطاب کرتے ہوئے، نیتی آیوگ کے وائس چیئرمین ڈاکٹر راجیو کمار نے کہا کہ COP-26، گلاسگو میں عزت مآب وزیر اعظم کے اعلان کردہ 'پنچ امرت' اہداف کو حاصل کرنے کے لیے ہماری کوششوں کو عوامی تحریک میں تبدیل کرنے کی ضرورت ہے۔ ایسا کرنے کے لیے ریاستوں کا کردار اہم ہونے جا رہا ہے۔ ریاستوں کی طرف سے گورننس کی اختراعات اور باہمی سیکھنے سے نتائج کو بہتر بنانے میں بہت مدد ملے گی اور ایس ای سی آئی راؤنڈ I اس سمت میں صحیح قدم ہے۔
ڈاکٹر وی کے سرسوت، رکن، نیتی آیوگ، نے کہا کہ مرکز اور ریاستوں کے درمیان ہم آہنگی اور شراکت داری توانائی اور آب و ہوا سے متعلق اہداف کو حاصل کرنے اور ملک کو توانائی کے شعبے میں خود کفیل بنانے کے لیے اہم ہوگی۔ انہوں نے کہا کہ اسٹیک ہولڈرز کے ساتھ وسیع بات چیت کے بعد اس رپورٹ میں ریاستوں کی کارکردگی کو ٹریک کرنے اور درجہ بندی کرنے کے لیے کئی کلیدی پیرامیٹرز کی نشاندہی کی گئی ہے۔
نیتی آیوگ کے سی ای او جناب امیتابھ کانت نے کہا کہ آب و ہوا کے حوصلہ افز اہداف کو حاصل کرنے کے لیے سرمایہ کاری کی حوصلہ افزائی کے لیے سازگار پالیسی ماحول کی ضرورت ہوگی۔ انہوں نے یہ بھی تبصرہ کیا کہ ریاستی توانائی اور موسمیاتی انڈیکس راؤنڈ-I ریاستوں کے ساتھ توانائی کے شعبے پر بات چیت شروع کرنے میں مدد کرے گا تاکہ پالیسی میں مطلوبہ بہتری لائی جاسکے۔
سکریٹری پاور نے ریاستی توانائی اور آب و ہوا کے اشاریہ کے ساتھ سامنے آنے کے لئے نیتی آیوگ کی طرف سے اٹھائے گئے کام کی تعریف کی۔ انہوں نے زور دیا کہ صاف توانائی کی منتقلی ناگزیر ہے۔ DISCOM کا کردار سب سے اہم ہے اور ان کی عملداری اہم ہے۔ انہوں نے نشاندہی کی کہ ایک ہی وقت میں ریگولیٹری اثاثوں کو ختم کرنے کی ضرورت ہے جو DISCOMs کو ناقابل عمل بنا رہا ہے۔
ایس ای سی آئی کے تحت ریاستوں/ مرکز کے زیر انتظام علاقوں کی تفصیلی درجہ بندی مندرجہ ذیل جدولوں میں دی گئی ہے۔
شکل 1
شکل 2
شکل 3
وزارت آیوش
آیوش سیکٹر کووڈ-19 کے خلاف جن آندولن کو تیز کرے گا
تقریباً 2000 لوگوں نے کووڈ-19 سے لڑنے کا عہد کیا
آیوش کی وزارت نے کووڈ-19 سے متعلق جن آندولن مہم کا آغاز کیاہے۔ یہ آندولن پبلک ہیلتھ رسپانس کووڈ-19: کووڈ- مناسب برتاؤ کے لئے مہم سے متعلق ہے، جو اس ماہ کی 8 تاریخ کو ایک ٹوئٹ کے ذریعے وزیر اعظم جناب نریندر مودی کی جانب سے شروع کی گئی تاکہ ملک بھر میں لوگوں کی اس بات کے لئے حوصلہ افزائی کی جاسکے کہ وہ آنے والے تہواروں کے سیزن اور سردی کے موسم کے پیش نظر کووڈ سے متعلق مناسب برتاؤ اپنائیں اور اس کے لئے دوسروں کی حوصلہ افزائی کریں۔ آیوش سے جڑے پیشہ ور لوگ عوام کے ساتھ مل کر کام کرتے ہیں۔ اس طرح یہ سیکٹر اس مہم کے لئے تیزی پیدا کررہا ہے۔
جن آندولن مہم عوام کی شرکت سے چلائی جائے گی۔ آیوش کے سیکٹر میں پیشہ ور ڈاکٹر حضرات اور آیوش کے دیگر پیشہ ور لوگ ملک بھر میں موجودہ معلومات کو عام کرنے کے لئے کلیدی رول ادا کریں گے۔ اس مہم میں ‘احتیاط کے ساتھ ان لاک’ پر زور دیاگیا ہے۔ تین اہم پیغامات جنہیں اس سیکٹر میں اجاگر کیا جارہا ہے ، یہ ہیں ماسک پہننا، سماجی دوری برقرار رکھنا، وقفے وقفے سے ہاتھ صاف کرتے رہنا۔
اس مہم کو کامیاب بنانے کے لئے وزارت کے منسلک اور ذیلی دفاتر کے مابین شراکت داری تشکیل دی جارہی ہے، جبکہ پی ایس یو پرائیویٹ سیکٹر کی صنعت اور تعلیم کے شعبے کے ساتھ شراکت داری تشکیل دے رہے ہیں۔
تقریباً 750 آیوش میڈیکل کالجز کا نیٹ ورک طلبا اور اساتذہ کے اپنی برادریوں کے ساتھ اس کوشش میں ایک اہم رول ادا کرے گا۔ سی سی آئی ایم اور سی سی ایچ کے بورڈ کے چیئرمین سے درخواست کی گئی ہے کہ وہ ان کالجوں کو سرگرم کریں۔
نیشنل انسٹی ٹیوٹس اور ریسرچ کونسلز کے اسپتالوں اور ریسرچ کونسلز جو تعداد میں تقریباً 150 ہیں، براہ راست آیوش کی وزارت سے جڑے ہوئے ہیں اور یہ کونسلز کمیونیکیشن اور دیگر متعلقہ احتیاطی سرگرمیوں کے لئے ہبس کے طور پر خدمات انجام دیں گے۔ ان اداروں کے سربراہوں نے کووڈ مناسب برتاؤ کے بارے میں معلومات عام کرنے کی قومی ذمہ داری اپنے اوپر لی ہے۔
وزارت بھی حکومت ومنسلک، ذیلی دفاتر اور گراس روٹ کی تنظیموں کے تمام ملازمین میں کووڈ-19 عہد کو بھی فروغ دیا جارہا ہے اور عوام میں بھی فروغ دیا جارہا ہے۔ وزارت کی نگرانی میں تقریباً 2ہزار لوگوں نے عہد کیا اور یہ سرگرمی آنے والے دنوں تک جاری رہے گی۔
...............................................................
م ن، ح ا، ع ر
U-6393
(Visitor Counter : 150
عملے، عوامی شکایات اور پنشن کی وزارت
مشہور فلم اداکار اور گورداس پور سے بی جے پی کے ممبر پارلیمنٹ ، سنی دیول نے مرکزی وزیر ڈاکٹر جتیندر سنگھ سے ترقیاتی منصوبوں پر تبادلہ خیال کیا
نئی دہلی۔ 13 فروری معروف سنی اداکار اور گورداس پور سے بی جے پی کے ممبر پارلیمنٹ ، سنی دیول نے مرکزی وزیر ڈاکٹر جتیندر سنگھ سے ملاقات کی اور ان سے دریائے راوی پر واقع شاہ پور کانڈی ڈیم پروجیکٹ پر تبادلہ خیال کیا۔ اس ڈیم سے بالترتیب کٹھوعہ اور پٹھان کوٹ اضلاع کے ان سرحدی علاقوں کو فائدہ ہوگا جو ادھم پور – کٹھوعہ– ڈوڈا لوک سبھا حلقوں کا ملحقہ حصہ ہیں، جس کی نمائندگی ڈاکٹر جتیندر سنگھ کرتے ہیں اور گورداس پور جس کی نمائندگی سنی دیول کرتے ہیں۔
قابل ذکر ہے کہ شاہ پور کانڈی ڈیم منصوبہ گذشتہ چار دہائیوں سے تعطل کا شکار تھا اور وزیر اعظم نریندر مودی کی براہ راست مداخلت کے بعد اس کی بحالی ہوئی تھی۔ وزیر اعظم نے جموں کےاپنے ایک دورے کے دوران اس کے آغاز کا اعلان کیا تھا۔ یہ منصوبہ ، جسے "قومی پروجیکٹ" کے طور پر اعلان کیا گیا ہے ، 2022 میں مکمل ہونے والا ہے اور اس سے ہندوستان کو دریائے راوی کا پانی استعمال کرنے کی اجازت مل جائے گی، جس کا پانی بصورت دیگر پاکستان میں بہہ رہا تھا ، حالانکہ 1960 کے سندھ آبی معاہدے کے تحت دریائے راوی کے پانی کا حصہ ہندوستان کے لئے مختص کیا گیا تھا۔
2014 میں ڈاکٹر جتیندر سنگھ کے اس خطے سے ممبر پارلیمنٹ منتخب ہونے کے فورا بعد ہی ، انہوں نے اس منصوبے کی بحالی کی کوششیں شروع کر دی تھی۔ اگرچہ اس پروجیکٹ کی منصوبہ بندی کئی سال پہلے کی گئی تھی ، لیکن ریاست پنجاب اور اس وقت کے ریاست جموں کشمیر کے مابین معاہدہ نہ ہونے کی وجہ سے اس پر عمل درآمد نہیں ہوسکا۔ تاہم ، وزیر اعظم نریندر مودی کی ہدایت پر ، معاہدے کا ایک نیا مسودہ تیار کیا گیا اور اس منصوبے کو 2018 میں دوبارہ زندہ کیا گیا۔
ڈاکٹر جتیندر سنگھ نے کہا کہ 1960 کے سندھ آبی معاہدے کے تحت ، بھارت کو تین مشرقی دریاؤں راوی ، بیاس اور ستلج پر پانی کا پورا پورا حق ہے ، لیکن سابقہ حکومتوں کے غیر مہذب رویے کی وجہ سے ، بھارت کے حصے کا پانی پاکستان میں بہہ رہا تھا ۔ انہوں نے کہا ، ایک بار جب یہ منصوبہ مکمل ہوجائے گا تو اس سے جموں و کشمیر اور پنجاب سے متصل علاقوں میں کسانوں کی آبپاشی کی صلاحیت بہتر ہوگی۔
سنی دیول نے ڈاکٹر جتیندر سنگھ کے ساتھ اس منصوبے کی جگہ کا مشترکہ دورہ کرنے کی پیش کش کی ۔ جس جگہ پر تعمیری کام شروع ہونے جا رہا ہے وہ سنی دیول کے پارلیمانی حلقہ میں واقع ہے۔
اس ملاقات کے دوران ، سنی دیول نے کٹھوعہ اور پٹھان کوٹ کے ملحقہ اضلاع کے لئے باہمی تشویش کے کچھ امور پر بھی تبادلہ خیال کیا ، جو دو متعلقہ لوک سبھا حلقوں کا حصہ ہیں۔ انہوں نے برڈ فلو کی احتیاطی تدابیر کے تناظر میں جاری کردہ رہنما خطوط کی وجہ سے جموں وکشمیر پنجاب بارڈر پر عائد پابندیوں پر بھی تبادلہ خیال کیا۔ دونوں رہنماؤں نے دونوں پڑوسی اضلاع کو متاثرکرنے والے امور کو حل کرنے کے لئے انتظامیہ کے ساتھ مشترکہ اجلاس منعقد کرنے کی پیش کش کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-1532
(Visitor Counter : 120
وزارت خزانہ
ویواد سے وشواس -1 اسکیم کے تحت آغاز سے اب تک 10000 سے زیادہ ایم ایس ایم ایز کے دعووں کو منظوری دی گئی
ایم ایس ایم ایز کے لئے 256 کروڑ روپے کی راحتی امداد سے بینکوں کے قرضوں کی دستیابی کو یقینی بنایا گیا
بہت چھوٹی ، چھوٹی اور اوسط درجے کی صنعتوں  کے لئے ایک بڑی راحت دیتے ہوئے حکومت ہند کی مختلف وزارتوں / محکموں نے ایم ایس ایم ایز کو کووڈ – 19 وبا کی مدت کے لئے راحت فراہم کرنے کے مقصد سے ‘ویواد سے وشواس – 1’ اسکیم کے تحت 10000 سے زیادہ ایم ایس ایم ایز کے دعووں کو منظور کرلیا ہے۔ اس سے قرضوں کی ضمانت کے بغیر ایم ایس ایم ایز کے لئے 256 کروڑ روپے سے زیادہ کے بینک کے قرضوں کی دستیابی ممکن ہوئی ہے۔
سب سے زیادہ راحت ، پیٹرولیم اور قدرتی گیس کی وزارت  کے ذریعہ 116.47 کروڑ روپے دی گئی ہے۔ اس میں ایم او پی این جی کے انتظامی کنٹرول کے تحت ایجنسیوں کے ذریعہ ادا کی گئی رقم اور دعووں کی رقم شامل ہے۔
دعووں کو پورا کرنے اور رقم کی ادائیگی کے لحاظ سے 5 سب سے بڑی وزارتوں کا جدول مندرجہ ذیل ہے:
|
|
وزارت کا نام
|
|
ادا کی گئی رقم 
|
|
منظور شدہ دعووں کی تعداد
|
|
پیٹرولیم اور قدرتی گیس کی وزارت
|
|
116.47
|
|
2,807
|
|
ریلوے کی وزارت
|
|
79.16
|
|
2,090
|
|
وزارت دفاع
|
|
23.45
|
|
424
|
|
اسٹیل کی وزارت
|
|
14.48
|
|
244
|
|
بجلی کی وزارت
|
|
6.69
|
|
119
ویواد سے وشواس – 1 - ایم ایس ایم ایز کے لئے اسکیم کا اعلان مرکزی وزیر خزانہ نے 24-2023 کی اپنی بجٹ تقریر میں کیا تھا۔ اس اسکیم کا آغاز وزارت خزانہ نے 17 اپریل 2023 کو حکومت کے ای- مارکیٹ پلیس  پورٹل پر کیا تھا۔ اسکیم کے تحت جی ای ایم پورٹل پر راحت کے لئے دعووں کو داخل کرنے کی آخری تاریخ 31 جولائی 2023 تھی۔ جی ای ایم نے اس اسکیم کے مقصد سے ایک مخصوص پورٹل تیار کیا تھا۔
اخراجات کے محکمے نے 11 اپریل 2023 کو دعووں کی جانچ کے لئے اسکیم اور طریقہ کار کی تفصیل سے متعلق ہدایات جاری کی تھیں۔ بعد میں اس اسکیم کے دائرہ کار کو بڑھایا گیا تاکہ اس میں خریداری اور کمائی سے متعلق ٹھیکوں کو شامل کیا جاسکے۔ اسکیم کے تحت کارکردگی سے متعلق منہا کی گئی سکیورٹی کا 95 فیصد ریفنڈ اور نقد رقم کے نقصان کی بھر پائی کی جاتی ہے۔ اس کے علاوہ کنٹریکٹ پر عمل در آمد میں ناکام رہنے کے لئے بھی ایم ایس ایم ایز کو راحت فراہم کی گئی ہے۔ اس اسکیم کے تحت فراہم کی گئی راحت حکومت کی طرف سے ایم ایس ایم ای کے سیکٹر کو کو وڈ – 19 وبا کے دوران ہونے والے نقصان کو دور کرتے ہوئے اسے فروغ دینا ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰


U-9963
(Visitor Counter : 29
کابینہ سکریٹریٹ
مودی حکومت نے امداد باہمی کی ایک نئی وزارت تشکیل دی
‘‘ سہکار سےسمریدھی’’ کے ویژن سے آگاہی حاصل کرتے ہوئے مودی سرکار نے ایک تاریخی قدم کے طور پر امداد باہمی کی ایک علیحدہ وزارت تشکیل دی ہے۔
مذکورہ وزارت ملک میں امداد باہمی کی تحریک کو مستحکم کرنے کے لئے انتظامی معاملات ،قانون اور پالیسی سے متعلق ایک علیحدہ خاکہ فراہم کرے گی۔
یہ ایک سچی عوامی تحریک کے طور پر تعاون میں زیادہ مدد گار ثابت ہوگی اور بنیادی سطح تک پہنچ سکے گی۔
ہمارے ملک میں امداد باہمی پر مبنی معیشت کا فروغ نہایت اہمیت کا حامل ہے جہاں ہر رکن ذمہ داری کے جذبے سے کام کرتا ہے۔
یہ وزارت امداد باہمی اور کثیر ریاستی امداد باہمی  کےفروغ کے لئے‘‘ کاروبار میں آسانی پیدا کرنے کے لئے’’ عمل کو آگے بڑھانے کا کام کرے گی ۔
مرکزی حکومت نے کمیونٹی پر مبنی ترقیاتی شراکت داری کے اپنے عہد کو مزید گہرا کرنے کا اشارہ دیا ہے۔ امداد باہمی کے لئے ایک علیحدہ وزارت کی تشکیل سے وزیرخزانہ کے ذریعہ بجٹ سے متعلق اعلانات کو بھی پورا کیاجاسکے گا۔
سٹرک ٹرانسپورٹ اور شاہراہوں کی وزارت
جناب نتن گڈکری نے کمپنیوں سے الیکٹرک گاڑیوں کے تمام خراب بیچوں کو واپس لینے کیلئے پیشگی کارروائی کا مطالبہ کیا، واقعات کی انکوائری کے لئے ماہرین کی کمیٹی کی تشکیل ، معیار پر مبنی رہنما خطوط جلد جاری کئے جائیں گے
سڑک نقل و حمل اور قومی شاہراہوں کے مرکزی وزیر جناب نتن گڈکری نے کہا ہے کہ گزشتہ 2 مہینوں میں الیکٹر ک ٹو وہیلر سے متعلق متعدد حادثات سامنے آئے ہیں۔ یہ انتہائی افسوسناک ہے کہ ان واقعات میں کچھ لوگ اپنی جانوں سے ہاتھ دھو بیٹھے ہیں اور متعدد زخمی ہو ئے ہیں۔ جمعرات کو ٹوئیٹس کی ایک سیریز میں جناب گڈکری نے کہا کہ کمپنیاں گاڑیوں کے تمام خراب بیچوں کو فوری طور پر واپس بلانے کے لئے پیشگی کارروائی کر سکتی ہیں۔ انہوں نے کہا کہ وزیراعظم جناب نریندر مودی کی قیادت میں ہماری حکومت ہر ایک مسافر کی حفاظت کو یقینی بنانے کے لئے پُرعزم ہے۔
وزیر موصوف نے بتایا کہ ان واقعات کی انکوائری اور تدارک کے لئے سفارشات دینے سے متعلق ایک ماہر کمیٹی تشکیل دی گئی ہے۔ انہوں نے کہا کہ رپورٹس کی بنیاد پر ڈیفالٹنگ  کمپنیوں کو ضروری احکامات جاری کئے جائیں گے اور الیکٹرک وہیکلس کے لئے کوالٹی پر مرکوز رہنما خطوط بھی جلد جاری کئے جائیں گے۔
جناب گڈکری نے کہا کہ اگر کوئی کمپنی اپنے عمل میں لا پرواہی کرتی ہے، تو اُس پر بھاری جرمانہ عائد کیا جائےگااور تمام خراب گاڑیوں کو واپس لینے کا بھی حکم دیا جائے گا۔
ارضیاتی سائنس کی وزارت
فضائی آودگی کے معیار کی جانچ کی ایپلی کیشن
نئی دہلی، 21 مارچ 2022:
بھارتی محکمہ موسمیات  ایئر کوالٹی فورکاسٹ بلیٹن جاری کرتا ہے اور ہوا کے معیار کی پیشین گوئی کے پراڈکٹ تیار کرتا ہے اور عام لوگوں اور فضائی آلودگی کنٹرول حکام کی جانکاری کے لیے اسے آئی ایم ڈی کی ویب سائٹ پر اپ لوڈ کرتا ہے۔ فی الحال ہوا کے معیار کی پیش گوئی کی مصنوعات دہلی، ممبئی، کولکتہ، چنئی، احمد آباد، پونے، بنگلورو، حیدرآباد، لکھنؤ، وارانسی، پٹنہ اور بھوپال کے لیے تیار اور فراہم کی جاتی ہیں۔
یہ معلومات ارضیاتی علوم نیز سائنس و ٹیکنالوجی کے وزیر مملکت  ڈاکٹر جتیندر سنگھ نے آج راجیہ سبھا میں ایک تحریری جواب میں دی۔